Στέφεν Κάρι

Πρώτα χρόνια και γυμνάσιο

Ο Κάρι γεννήθηκε στο Άκρον του Οχάιο αλλά μεγάλωσε στη Σάρλοτ καθώς ο πατέρας του αγωνίζονταν τότε στους Σάρλοτ Χόρνετς και εκεί πρωτοπήγε και σχολείο. Αργότερα έμεινε για μικρό χρονικό διάστημα και στο Τορόντο μιας και ο πατέρας του είχε μεταγραφεί στους Τορόντο Ράπτορς. Επέστρεψε στη Σάρλοτ και πήγε γυμνάσιο στο Charlotte Christian  με το οποίο κέρδισε διακρίσεις στο τοπικό σχολικό πρωτάθλημα. Με το πέρας της γυμνασιακής του καριέρας ο Κάρι, του οποίου το ύψος δεν ξεπερνούσε τα 1,82m δεν συνάντησε ιδιαίτερο ενδιαφέρον από κολλέγια ώστε να τον εντάξουν στην ομάδα τους. Ο πατέρας του είχε αγωνιστεί στην ομάδα του φημισμένου Βιρτζίνια Τεκ και έχει αναδειχθεί ως ένας από τους θρύλους του κολλεγίου και ο Στεφ ήθελε να αγωνιστεί εκεί όμως δεν ενδιαφέρθηκαν να του προσφέρουν υποτροφία. Δέχθηκε υποτροφίες από πιο άσημα κολλέγια και τελικά επέλεξε το Ντέιβιντσον.

Κολέγιο

Στο ντεμπούτο του ο Κάρι είχε 15 πόντους αλλά με 13 λάθη. Ακολούθησαν 32 πόντοι και 9 ριμπάουντ απέναντι στο Μίσιγκαν ενώ συνέχισε να σκοράρει με υψηλή συχνότητα για να αναδειχθεί ως πρώτος σκόρερ στην Περιφέρεια του με 21,5 πόντους μέσο όρο. Στις 2 Μαρτίου του 2007 σε αγώνα κόντρα στο Φέρμαν πέτυχε το 113ο τρίποντό του στη σαιζόν επίδοση ρεκόρ για κάποιον πρωτοετή στο [NCAA].
Προκρίθηκαν στα Εθνικά Πλέυ Οφ όμως παρά τους 30 πόντους του Κάρυ ηττήθηκαν από το ισχυρότερο Μέριλαντ.
Την ακόλουθη σαιζόν ηγήθηκε πάλι στην Περιφέρεια του κολλεγίου του σε σκοράρισμα με 25,5 πόντους. Ο Κάρι πρωταγωνίστησε μέσα στη σαιζόν στην πρώτη νίκη του Ντέιβιντσον σε Πλέυ Οφς από το 1969 με 82-76 επί του Γκονζάγκα και στον επόμενο γύρο συνέβαλε στη νίκη επί του Τζόρτζταουν με 74-70. Νίκησαν και το Ουισκόνσιν για να προκρηθούν στα προημιτελικά ύστερα από το 1969. Έσπασε το ρεκόρ εύστοχων τριπόντων στο NCAA στην ήττα 57-59 από το Κάνσας που σήμαινε και τον αποκλεισμό της ομάδας από τη συνέχεια του τουρνουά.
O Κάρι ανακοίνωσε πως θα επέστρεφε στο Ντέιβιντσον και για τρίτη χρονιά ώστε να μπορέσει να αγωνιστεί περισσότερο στην θέση του Πλέι μέικερ θεωρώντας πως θα ήταν η θέση στην οποία ήταν πιο πιθανό να αγωνιστεί στο NBA. Έκανε ρεκόρ κολλεγιακής καριέρας σε πόντους , με 44 στην ήττα 78-82 από το Πανεπιστήμιο της Οκλαχόμα.Έκλεισε τη χρονιά ως πρώτος σκόρερ του πρωταθλήματος με 28,6 πόντους. Δεν επέστρεψε για την τελευταία του σαιζόν στο Κολλέγιο αποφασίζοντας να δηλώσει συμμετοχή στο Ντραφτ του 2009.

Γκόλντεν Στέιτ Γουόριορς

Οι Γουόριορς επέλεξαν τον Κάρι 7ο στα Ντραφτ του 2009 και ο Κάρι υπέγραψε με αυτούς συμβόλαιο αξίας 12,7 εκατομμυρίων δολλαρίων τον Ιούλιο του ίδιου έτους. Έκανε το ντεμπούτο του στις 28 Οκτωβρίου σε αγώνα των Γουόριορς με τους Χιούστον Ρόκετς και είχε 14 πόντους και 7 ασίστ. Στις 10 Φεβρουαρίου είχε το πρώτο του τριπλ-νταπμλ με 36 πόντους , 10 ριμπάουντ και 13 ασίστ σε νίκη επί των Λος Άντζελες Κλίπερς.
Αν και οι Γουόριορς δεν μπήκαν στα Πλέυ Οφ ο Κάρι έκανε καλη ρούκι σαιζόν με 17,5 πόντους , 5,9 ασίστ και 1,9 κλεψίματα  σουτάρωντας με 43,7% στα τρίποντα και μπήκε στην Καλύτερη Πεντάδα των Ρούκι ενώ ήρθε δεύτερος στην ψηφοφορία για ρούκι της χρονιάς πίσω από τον Ταϊρίκ Έβανς.
Την επόμενη σαιζόν ο Κάρι μέτρησε 18,6 πόντους και 5,8 ασίστ με 44,2% στα τρίποντα ενώ το 93,4% ευστοχία στις ελεύθερες βολές ήταν το υψηλότερο εκείνη τη χρονιά στη λίγκα.
Έλαβε επίσης μέρος στον διαγωνισμό δεξιοτήτων στο All Star Weekend τον οποίο και κέρδισε.
Η σαιζόν 2011-12 συνοδεύτηκε με πολλούς τραυματισμούς για τον ίδιο. Αρχικά σε αγώνα απέναντι στους Σικάγο Μπουλς έπαθε διάστρεμμα στον αστράγαλο κάτι που επαναλήφθηκε μετά από λίγες μέρες.
Τον Μάρτιο έκανε χειρουργίο στον δεξιό καρπό το οποίο είχε ως αποτέλεσμα να χάσει όλη την υπόλοιπη αγωνιστική περίοδο.Αγωνίστηκε μόνο στα 26 από τα 66 παιχνίδια που έδωσαν οι Γουόριορς και είχε τους χαμηλότερους μέσους όρους της καριέρας του σε πόντους, ριμπάουντ και ασίστ.
Τον Οκτώβριο του 2012 υπέγραψε ανανέωση με τους Γουόριορς, τετραετούς διάρκειας που θα του απέφερε 44 εκατομμύρια δολλάρια.
Η αγωνιστική περίοδος αυτή θα συνδέονταν με την αγωνιστική εκτόξευση του Κάρι ο οποίος στις 4 Μαρτίου του 2013 θα έκανε ρεκόρ καριέρας στο Μάντισον Σκουέρ Γκάρντεν κόντρα στους Νικς ευστοχώντας και σε 11 τρίποντα μια επίδοση ρεκόρ στην ιστορία του συλλόγου του Γκόλντεν Στέιτ.
Την τελευταία μέρα της κανονικής περι΄δου έσπασε το ρεκόρ τριπόντων σε μια χρονιά που κατείχε ο Ρέι Άλλεν με 272 δικά του τρίποντα.
Οι Γουόριορς τερμάτισαν 6οι στη Δυτική Περιφέρεια έτσι ο Κάρι για πρώτη φορά στην καριέρα του μπόρεσε να τους οδηγήσει στα Πλέυ Οφ.
Οι Γουόριορς απέκλεισαν στον πρώτο γύρο τους Ντένβερ Νάγκετς με 4-2 νίκες και στη συνέχεια αποκλείστηκαν με 4-2 νίκες από τους μετέπειτα φιναλίστ Σαν Αντόνιο Σπερς.
Η σαιζόν 2013-2014 χαρακτηρίστικε από το νέο ρεκόρ που έσπασε ο Κάρι ο οποίος στις 7 Δεκεμβρίου του 2013 ξεπέρασε τον Τζέισον Ρίτσαρντσον στην πρώτο θέση με τα περισσότερα εύστοχα τρίποντα στην ιστορία του κλαμπ.
Ολοκλήρωσε την καλύτερη, στατιστικά, χρονιά της επαγγελματικής του σταδιοδρομίας με μέσους όρους 24 πόντους και 8,5 ασίστ σε 36,5 λεπτά.
Ηγήθηκε των Γουόριορς στην κατάληψη της 6ης, και πάλι θέσης, στη Δυτική Περιφέρεια με 4, όμως, νίκες περισσότερες σε σχέσι με πέρυσι .
Αυτή τη φορά οι Γουόριορς αποκλείστηκαν  με 4-3 νίκες από τους Κλίπερς των Κρις Πολ και Μπλέικ Γκρίφιν στον 1ο γύρο των Πλέυ Οφ.
Η νέα αγωνιστική περίδοδς συνδυάστηκε με την έλευση του Στιβ Κερ στον ρόλο του προπονητή αντικαθιστώντας τον Μαρκ Τζάκσον.
Υπό τις οδηγίες του η ομάδα και ειδικότερα ο Κάρι απέδωσαν ιδιαίτερα θεαματικό και αποτελεσματικό μπάσκετ δείχνοντας από τα πρώτα τους παιχνίδια ότι αποτελούσαν ισχυρό φαβορί για τον τίτλο.
Στις 7 Ιανουαρίου 2015 ο Κάρι πέτυχε το χιλιοστό του τρίποντο και, καθώς χρειάστηκε 369 αγώνες για να το καταφέρει, έγινε ο ταχύτερος που φτάνει αυτόν τον αριθμό στην ιστορία του πρωταθλήματος, όντας κατα 88 αγώνες ταχύτερος από τον προηγούμενο κάτοχο του ρεκόρ, τον Ντένις Σκοτ.
Οι Γουόριορς τερμάτισαν 1οι στη Δυτική Περιφέρεια με 67 νίκες, επίδοση-ρεκόρ στην ιστορία τους, και ο Κάρι ηγήθηκε της προσπάθειας τους καθώς μέτρησε κατά μέσο όρο 23,8 πόντους και 7,7 ασίστ.
Στα Πλέυ Οφ έκανε νέο ρεκόρ εύστοχων τριπόντων σε μία χρονιά καταρρίπτοντας το προηγούμενο ρεκόρ των 58 τριπόντων του Ρέτζι Μίλλερ από το 2000. Με τον Κάρι να έχει ηγετικό ρόλο οι Γουόριορς προκρίθηκαν για πρώτη φορά σε τελικούς ΝΒΑ ύστερα από 40 χρόνια αφού πρώτα απέκλεισαν τους Νιου Ορλίνς Πέλικανς, τους Μέμφις Γκρίζλις και τους Χιούστον Ρόκετς για να αντιμετωπίσουν εκεί τους Κλίβελαντ Καβαλίερς.

Τίτλοι

3 φορές πρωταθλητής του NBA τις σεζόν 2015,2017 και 2018 με τους Γουόριορς.
2 φορές MVP του NBA
4 φορές all star

Εθνική ομάδα

Ο Κάρι υπήρξε μέλος της Εθνικής ομάδας των Η.Π.Α. Κ-19 με την οποία κατέκτησε το αργυρό μετάλλιο στο Παγκόσμιο Πρωτάθλημα Κ-19 όπου είχε 9,4 πόντους , 3,8 ριμπάουντ και 2,2 ασίστ.
Έχει ενισχύσει επίσης δύο φορές την Εθνική Ανδρών στα  Παγκόσμια Πρωταθλήματα του 2010 και του 2014 κατακτώντας ισάριθμα χρυσά μετάλλια.